En sang om is og ild (engelsk originaltittel A Song of Ice and Fire) er en serie fantasy-bøker skrevet av den amerikanske science fiction- og fantasyforfatteren George R.R. Martin. Den første boken, A Game of Thrones, ble først utgitt i 1996, men den norske oversettelsen utkom ikke før i 2011, utgitt av Vendetta Forlag. Til nå er det utgitt fem bøker i serien, som ventes å bli på totalt sju bøker.